หนูถ่ายเป็นน้ำ สีเหลือง มีฟองมาตั้งแต่เช้า ท้องมีเสียงโครกครากด้วย เมื่อคืนปวดท้องแบบแสบๆตรงกลางท้อง มีอาการคลื่นไส้อาเจียนร่วมด้วย ไม่สามารถทานอะไรได้เลย ควรทำอย่างไรคะ
สวัสดีค่ะ อาการถ่ายอุจจาระเป็นน้ำหรือท้องเสียคลื่นไส้ อาเจียนและปวดท้องที่เป็นอยู่ ส่วนใหญ่เกิดจากอาหารเป็นพิษ หรือ ลำไส้อักเสบแบบเฉียบพลับ ซึ่งเกิดจากการติดเชื้อ ที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิด ส่วนน้อยอาจเกิดจากเชื้อปรสิตและพยาธิ หรือเชื้อราในเบื้องต้น หากยังทานอาหารไม่ได้ ควรเน้นดื่มน้ำสะอาดให้มาก และดื่มน้ำเกลือแร่ร่วมด้วยและอาจทานคาร์บอนเพื่อช่วยในการดูดซึมสารพิษ หากรู้สึกปวดแสบท้องบริเวณลิ้นปี่หรือเหนือสะดือมาก อาจทานยาที่ช่วยลดการหลั่งกรด เช่นโอเมพราโซล(omeprazole),แรนิทิดีน(raniditine)เป็นต้น หากเริ่มสามารถทานอาหารได้ ควรทานเฉพาะอาหารอ่อน อาหารที่ย่อยง่าย รสจืดเช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก และอาจยิ่งทำให้ถ่ายมากขึ้น หลีกเลี่ยงอาหารรสจัด ทานอาหารที่ปรุงสุกใหม่หากไม่ได้มีอาการอาเจียนมากร่วมด้วย และลักษณของอุจจาระมีมูกปนมูกหรือเป็นมูกปนเลือด มีอาการปวดบิดหรือปวดเบ่งเวลาถ่าย หรือมีไข้ แนะนำให้ใช้ยาปฎิชีวนะฆ่าเชื้อร่วมด้วย เช่น นอร์ฟลอกซาซิน (norfloxacin)หากยังคงถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ปัสสาวะออกน้อย สีเหลืองเข้ม เป็นต้น หรือมีอาการปวดท้องรุนแรง ควรรีบไปพบแพทย์ค่ะ ขอให้อาการดีขึ้นไวไวนะคะ